# 9a etapa del Tour de França de 2011

La 9a etapa del Tour de França de 2011 es disputà el diumenge 10 de juliol de 2011 sobre un recorregut de 208 km entre Soire i Sant Flor. El vencedor fou l'espanyol Luis León Sánchez (Rabobank ProTeam).

## Perfil de l'etapa

Etapa trencacames pel Massís Central, amb 8 dificultats muntanyoses puntuables, tres d'elles de segona categoria. Especialment complicat és el tram central de l'etapa en què entre el km 100 i el 150 es pugen les cinc principals dificultats del dia. El final, a Sant Flor, és en pujada en una cota de 4a categoria. L'esprint intermedi de l'etapa es troba a Neuvéglise (km 178).

## Desenvolupament de l'etapa

Etapa moguda des de bon començament, amb una escapada inicial de Lieuwe Westra (Vacansoleil-DCM) i Pàvel Brut (Team Katusha), però que el gran grup neutralitzà al km 11. En la primera de les ascensions del dia Thomas Voeckler (Team Europcar) s'escapà, i poc després se li uniren Johnny Hoogerland (Vacansoleil-DCM), Joan Antoni Flecha (Team Sky) i, al km 51, un trio integrat per Sandy Casar (FDJ), Luis León Sánchez (Rabobank ProTeam) i Niki Terpstra (Quick-Step Alpha Vinyl Team). Al km 52 ja disposaven de 3' 35" sobre el gran grup.
A l'inici de la segona de les ascensions, el gran grup, encapçalat pels homes de l'Omega Pharma-Lotto, es trobava a sols 2' 40" dels escapats. Tersptra no pogué seguir el ritme dels escapats i es despenjà, mentre que Voeckler i Hoogerland lluitaven pels punts de la muntanya. El gran grup passà a 3' 35". En el descens, al km 102, es produí una gran caiguda en la qual es veieren implicats nombrosos ciclistes. Aleksandr Vinokúrov (Astana Qazaqstan Team), amb fractura de fèmur, David Zabriskie (Garmin-Cervélo), Jurgen van den Broeck i Frederik Willems (Omega Pharma-Lotto) es veieren obligats a abandonar. Aquesta caiguda va fer reduir la marxa entre el gran grup, cosa que afavorí que els escapats arribessin a tenir fins a 7' 40" abans del coll de Cère.
A 35 km de la meta els escapats es veieren afectats per la imprudència d'un cotxe de televisió que es posà a avançar en un lloc inadequat i atropellà el català Flecha, que al seu temps provocà la caiguda de Hoogerland. Flecha en sortí amb cops i esgarrapades, mentre que Hoogerland anà a parar a sobre d'un tancat amb filat que li provocaren ferides que requeriren 33 punts de sutura en acabar l'etapa. Ambdós reberen el premi al més combatiu de l'etapa, sent la primera vegada que aquest premi s'atorgava a dos ciclistes.
Els tres escapats no afectats per aquesta caiguda continuaren endavant. A l'esprint intermedi, Casar passà en primera posició, mentre que la victòria se la jugaren els escapats en la darrera ascensió del dia i meta de l'etapa. Voeckler fou el primer a llençar l'esprint, però fou Luis León Sánchez el que s'imposà per tercera vegada en una etapa del Tour de França. Thomas Voeckler era el nou líder, en arribar 3' 59" per davant del grup dels favorits i 6' 47" davant de Thor Hushovd.

## Esprints

| Esprint intermedi de Neuvéglise (km 178) Primer Sandy Casar20 pts Segon Thomas Voeckler17 pts Tercer Luis León Sánchez15 pts Quart Joan Antoni Flecha13 pts Cinquè Philippe Gilbert11 pts Sisè Jelle Vanendert10 pts Setè Christian Vande Velde9 pts Vuitè Ryder Hesjedal8 pts Novè Thor Hushovd7 pts Desè Tom Danielson6 pts Onzè Daniel Oss5 pts Dotzè Ivan Basso4 pts Tretzè Maciej Bodnar3 pts Catorzè Paolo Longo Borghini2 pts Quinzè Alessandro Vanotti1 pt | Esprint final de Sant Flor (km 208) Primer Luis León Sánchez30 pts Segon Thomas Voeckler25 pts Tercer Sandy Casar22 pts Quart Philippe Gilbert19 pts Cinquè Peter Velits17 pts Sisè Cadel Evans15 pts Setè Andy Schleck13 pts Vuitè Tony Martin11 pts Novè Fränk Schleck9 pts Desè Damiano Cunego7 pts Onzè Rein Taaramae6 pts Dotzè Alberto Contador5 pts Tretzè Tom Danielson4 pts Catorzè Samuel Sánchez3 pts Quinzè Jean-Christophe Peraud2 pts |

## Ports de muntanya

| 1. Cota de Massiac. 753 m. 3a categoria (km 43,5) (3,4 km al 6,2%) Primer Thomas Voeckler2 pts Segon Johnny Hoogerland1 pt | 2. Coll del Pas de Peyrol (Le Puy Mary). 1.589 m. 2a categoria (km 99,5) (7,7 km al 6,2%) Primer Thomas Voeckler5 pts Segon Johnny Hoogerland3 pts Tercer Sandy Casar2 pts Quart Joan Antoni Flecha1 pt |
| 3. Coll del Perthus. 1.309 m. 2a categoria (km 116) (3,3 km al 7,9%) Primer Johnny Hoogerland5 pts Segon Thomas Voeckler3 pts Tercer Joan Antoni Flecha2 pts Quart Sandy Casar1 pt | 4. Coll de Cère. 1.294 m. 3a categoria (km 127,5) (2,9 km al 6,3%) Primer Johnny Hoogerland2 pts Segon Thomas Voeckler1 pt |
| 5. Cota de la Chevade. 1.162 m. 3a categoria (km 139,5) (3,0 km al 7,9%) Primer Johnny Hoogerland2 pts Segon Thomas Voeckler1 pt | 6. Coll de Prat de Bouc (Plomb du Cantal). 1.392 m. 2a categoria (km 154) (8,0 km al 6,1%) Primer Johnny Hoogerland5 pts Segon Thomas Voeckler3 pts Tercer Sandy Casar2 pts Quart Joan Antoni Flecha1 pt |
| 7. Cota del Château d'Alleuze. 872 m. 4a categoria (km 193) (2,0 km al 4,9%) Primer Thomas Voeckler1 pt | 8. Cota de Sant Flor. 882 m. 4a categoria (km 208) (1,6 km al 6,1%) Primer Luis-Leon Sanchez1 pt |

## Classificació de l'etapa

| | Ciclista | Equip | Temps |
| 1 | Luis Léon Sanchez | Rabobank ProTeam | 5h 27' 09" |
| 2 | Thomas Voeckler | Team Europcar | + 5" |
| 3 | Sandy Casar | FDJ | + 13" |
| 4 | Philippe Gilbert | Omega Pharma-Lotto | + 3' 59" |
| 5 | Peter Velits | Team HTC-High Road | + 3' 59" |
| 6 | Cadel Evans | BMC Racing Team | + 3' 59" |
| 7 | Andy Schleck | Team Leopard-Trek | + 3' 59" |
| 8 | Tony Martin | Team HTC-High Road | + 3' 59" |
| 9 | Fränk Schleck | Team Leopard-Trek | + 3' 59" |
| 10 | Damiano Cunego | Lampre-ISD | + 3' 59" |

## Classificació general

| | Ciclista | Equip | Temps |
| 1 | Thomas Voeckler | Team Europcar | 38h 35' 11" |
| 2 | Luis León Sánchez | Rabobank ProTeam | + 1' 49" |
| 3 | Cadel Evans | BMC Racing Team | + 2' 26" |
| 4 | Frank Schleck | Team Leopard-Trek | + 2' 29" |
| 5 | Andy Schleck | Team Leopard-Trek | + 2' 37" |
| 6 | Tony Martin | Team HTC-High Road | + 2' 38" |
| 7 | Peter Velits | Team HTC-High Road | + 2' 38" |
| 8 | Andreas Klöden | Team RadioShack | + 2' 43" |
| 9 | Philippe Gilbert | Omega Pharma-Lotto | + 2' 55" |
| 10 | Jakob Fuglsang | Team Leopard-Trek | + 3' 08" |
| Classificació per punts Ciclista Equip Total 1r Philippe Gilbert Omega Pharma-Lotto 217 pts 2n José Joaquín Rojas Movistar Team 172 pts 3r Mark Cavendish Team HTC-High Road 153 pts | Classificació de la muntanya Ciclista Equip Total 1r Johnny Hoogerland Vacansoleil-DCM 22 pts 2n Thomas Voeckler Team Europcar 16 pts 3r Tejay van Garderen Team HTC-High Road 5 pts |
| Classificació del millor jove Ciclista Equip Temps 1r Robert Gesink Rabobank ProTeam 38h 39' 12" 2n Rein Taaramae Cofidis + 51" 3r Arnold Jeannesson FDJ + 1' 20" | Classificació per equips Equip Temps 1r Team Europcar 115h 03' 31" 2n Team Leopard-Trek + 32" 3r Team RadioShack + 1' 02" |

## Abandonaments

* Juan Manuel Gárate (Rabobank ProTeam): no surt.
* Wouter Poels (Vacansoleil-DCM): problemes digestius.
Una caiguda en els primers quilòmetres d'etapa provocà l'abandonament de dos ciclistes:
* Pàvel Brut (Team Katusha)
* Amets Txurruka (Euskaltel–Euskadi)
A un centenar de quilòmetres de l'arribada, en el descens del coll de Pas de Peyrol, una gran caiguda al capdavant del gran grup provocà l'abandonament de quatre corredors, dos d'ells caps de fila dels seus equips:
* Jurgen van den Broeck (Omega Pharma-Lotto)
* Aleksandr Vinokúrov (Astana Qazaqstan Team)
* Frederik Willems (Omega Pharma-Lotto)
* David Zabriskie (Garmin-Cervélo)

## Enllaços externs

* 9a etapa al web oficial del Tour

## Notes i referències

* ↑ Recorregut de la 9a etapa
* ↑ Vinokourov operado con éxito de la fractura de fémur en París a marca.com (11 de juliol de 2011) (castellà)
* ↑ Un cotxe envesteix Flecha a elpunt.cat (11 de juliol de 2011)
* ↑ Un maillot con 33 puntos de sutura a marca.com (10 de juliol de 2011) (castellà)
* ↑ Resum la 9a etapa al web oficial (francès)
* ↑ Luisle gana una batalla campal a marca.com (10 de juliol de 2011) (castellà)
* ↑ Blessé au bras, Garate quitte le Tour de France a velochrono.fr
* 1 2 3 Poels, Brutt et Txurruka quittent le Tour de France a velochrono.fr
* 1 2 3 4 Vino et VDB out : l'hécatombe continue a velochrono.fr